మన మైండ్సెట్ మారి తీరాలిపన్నుల చెల్లింపు మీ బాధ్యతఅప్పుడే భారత్ అభివృద్ధిచెందిన దేశంగా అవతరిస్తుందిదేశంలో పన్ను ఎగ్గొట్టడంసర్వసాధారణంగా మారింది130 కోట్ల జనాభాలో 5 లక్షలఆదాయం చూపేది 78 లక్షలేఅందులో 61 లక్షలు ఉద్యోగులుదేశం ఖర్చు ప్రజలే ఇవ్వాలి: జైట్లీన్యూఢిల్లీ, జూలై 1: జనం స్వచ్ఛందంగా పన్నులు చెల్లించడానికి సిద్ధంగా ఉన్నపుడే భారత్ అభివృద్ధి చెందిన దేశంగా మారుతుందని ఆర్థిక మంత్రి అరుణ్ జైట్లీ అన్నారు. ప్రజలు అభివృద్ధి చెందుతున్న దేశం మైండ్సెట్ నుంచి బయటపడితేనే ఆ మార్పు సాధ్యమవుతుందన్నారు. ప్రతీ ఒక్కరూ తాను ఎంత పన్ను చెల్లించాలో అంత చెల్లించేందుకు సిద్ధంగా ఉండాలని సూచించారు. శనివారం ఆయన చార్టర్డ్ అకౌంటెంట్ల సమ్మేళనంలో ప్రసంగించారు. దశాబ్దాలుగా పన్ను ఎగ్గొట్టడం సహజమనే భావనలో దేశ ప్రజలు ఉన్నారని, ప్రతీ పౌరుడూ తాను నిర్దేశిత పన్నును చెల్లించాలన్న ఎరుకను కలిగి ఉండటం సహజంగా మారాలని సూచించారు. గతంలో బంగారంపై ఒకశాతం పన్ను వేస్తే దేశవ్యాప్తంగా నిరసనలు వ్యక్తమయ్యాయని, చివరకు దాన్ని ఉపసంహరించుకోవాల్సి వచ్చిందని గుర్తుచేశారు. అదే ప్రజలు ఇప్పుడు జీఎస్టీ మండలి బంగారాన్ని మూడు శాతం పన్ను పరిధిలోకి తెస్తే స్వాగతించారని చెప్పారు. ఇదంతా ప్రజల్లో వస్తున్న మార్పునకు సంకేతమన్నారు. ప్రభుత్వాలు నడవడానికి కావల్సిన ఖర్చు ప్రజల నుంచి పన్నుల రూపంలోనే రావాలని తెలిపారు. ప్రభుత్వం ఎల్లకాలం వివిధ  సంస్థల నుంచి డబ్బులు తెచ్చుకుంటూ ఉండటం సాధ్యం కాదన్నారు. పన్నులు ఎగవేయడం సాధారణం కాబట్టి ఇల్లు గడవడానికి ఆస్తులు అమ్ముకుంటూ పోదామనడం కూడా సరికాదని చెప్పారు. జీఎస్టీతో సంప్రదాయ ఆర్థిక వ్యవస్థ బలపడుతుందని అన్నారు. 134 కోట్ల జనాభాలో  కేవలం 78 లక్షల మంది రూ. 5 లక్షలకు మించి వార్షిక ఆదాయం చూపిస్తున్నారని, అందులో 61 లక్షల మంది ఉద్యోగస్తులేనని చెప్పారు. దేశ జనాభాలో 80 లక్షల మంది వ్యాపారులు సేవాపన్ను, వ్యాట్, ఎక్సైజ్ డ్యూటీ చెల్లింపులకు నమోదు చేసుకున్నారని చెప్పారు. వారు దేశ జనాభాలో ఒక శాతం కూడా లేని సంపన్న శ్రేణిలో భాగమని, వారంతా తమకు కంప్యూటర్ రాదని, అందువల్ల జీఎస్టీ చెల్లించబోమని చెప్పడం హాస్యాస్పదమని అన్నారు.అది కూడా ఐటీ రంగంలో ప్రపంచంలోనే అగ్రస్థానంలో ఉన్న భారతదేశంలో ఇలా చెప్పడం సరికాదన్నారు. ఆ 80 లక్షల మందిలోనూ 20 లక్షల రూపాయల లోపు టర్నోవర్ ఉన్నవాళ్లు అసలు రిటర్న్లే దాఖలు చేయాల్సిన పని లేదని, 75 లక్షల లోపు టర్నోవర్ ఉన్న వాళ్లు ఇన్పుట్ టాక్స్ క్రెడిట్ ప్రస్తావన లేకుండా ఫ్లాట్ ధరతో పన్ను చెల్లించవచ్చని ప్రస్తావించారు. పన్నుల అంతిమభారం భరించేది ప్రజలైతే జీఎస్టీకి వ్యతిరేకంగా వ్యాపారులు ఆందోళన చేయడమేమిటో అర్థం కావడం లేదని వ్యాఖ్యానించారు. ‘‘దయచేసి దేశం కోసం ఏదో ఒకటి చేయండి. దేశరక్షణకు, అభివృద్ధికి పాటుపడండి. పన్ను ఎగ్గొట్టడం తప్పు కాదన్న విధంగా మన వ్యవస్థ తయారైంది. ఏ వర్గానికీ ఫలానా వాళ్లు పన్ను చెల్లించడం లేదు కాబట్టి నేను కూడా చెల్లించనక్కరలేదు అనే భావన కలగకూడదు’’ అన్నారు. ‘‘గాలిలో దీపం లాంటి ప్రభుత్వం సంస్కరణలు తేలేదు. మాకు సంస్కరణలు తెచ్చే విషయంలో ఎలాంటి భయాలూ లేవు’’ అని చెప్పారు. రాజకీయాలను ప్రక్షాళించడం అతి పెద్ద సవాలని ఆర్థిక మంత్రి జైట్లీ అన్నారు. రాజకీయాల్లో అవినీతిని అంతం చేసేందుకు బడ్జెట్లో ప్రకటించిన ఎన్నికల బాండ్ల వ్యవస్థపై కసరత్తు చేస్తున్నామని చెప్పారు. దేశంలో అవినీతిని నిర్మూలించాలంటే మొదట రాజకీయాల నుంచే ప్రారంభం కావాలని ప్రజలు భావిస్తున్నారన్నారు. బాండ్ల వ్యవస్థ ఓకే అయితే తెల్లధనమే ఎన్నికల ప్రచారంలోకి వస్తుందని చెప్పారు.
mana mindset maari tiiraalipannula chellimpu mee badhyatappude bharat abhivruddhichendina desangaa avataristundidesamlo pannu eggottadamsarvasadhana maarindi130 kotla janabhalo 5 lakshalaaadaayam chuupedi 78 lakshaleandulo 61 lakshalu udyoguludesam kharchu prajale ivvali: jaitleenyuudlli, juulai 1: janam swachchandamgaa pannulu chellinchadaaniki siddamgaa unnapude bharat abhivruddhi chendina desangaa maarutundani aardhika mantri arun jaitley annaru. prajalu abhivruddhi chendutunna desham mindset nunchi bayatapadithene aa maarpu saadhyamavutundannaaru. pratee okkaruu taanu entha pannu chellinchaalo anta chellinchenduku siddamgaa undaalani suuchimchaaru. sanivaaram aayana charterd accountantla sammelanamlo prasanginchaaru. dasaabdaalugaa pannu eggottadam sahajamane bhaavanalo desha prajalu unnaarani, pratee pouruduu taanu nirdesita pannunu chellinchaalanna erukanu kaligi undatam sahajamgaa maaraalani suuchimchaaru. gatamlo bangaarampai okasaatam pannu veste desavyaaptamgaa nirasanalu vyaktamayyaayani, chivaraku daanni upasamharinchukovalsi vachindani gurtuchesaaru. adhe prajalu ippudu gst mandali bangaaraanni moodu saatam pannu paridhiloki teste swaagatinchaarani cheppaaru. idantaa prajallo vastunna maarpunaku sanketamannaru. prabhutvaalu nadavadaaniki kaavalsina kharchu prajala nunchi pannula roopamlone ravalani telipaaru. prabhutvam ellakaalam vividha  samsthala nunchi dabbulu tecchukuntu undatam saadhyam kaadannaaru. pannulu egaveyadam saadhaaranam kabatti illu gadavadaaniki aastulu ammukuntu podamanadam kuudaa sarikaadani cheppaaru. jstto sampradaaya aardhika vyavastha balapadutundani annaru. 134 kotla janabhalo  kevalam 78 lakshala mandi roo. 5 lakshalaku minchi vaarshika aadaayam chuupistunnaarani, andulo 61 lakshala mandi udyogastulenani cheppaaru. desha janabhalo 80 lakshala mandi vyaapaarulu sevaapannu, vyat, exise dutey chellimpulaku namodu chesukunnarani cheppaaru. vaaru desha janabhalo oka saatam kuudaa laeni sampanna shrenilo bhagamani, vaarantaa tamaku computer raadani, anduvalla gst chellinchabomani cheppadam haasyaaspadamani annaru.adhi kuudaa it rangamlo prapanchamlone agrasthaanamlo unna bhaaratadesamlo ilaa cheppadam sarikaadannaaru. aa 80 lakshala mandiloonuu 20 lakshala roopaayala lopu tarnover unnavaallu asalu reternley daakhalu cheyalsina pani ledani, 75 lakshala lopu tarnover unna vaallu input tax credit prastaavana lekunda flat dharatho pannu chellinchavacchani prastaavinchaaru. pannula antimabhaaram bharinchedi prajalaite jstk vyatirekamgaa vyaapaarulu aandolana cheyadamemito artham kaavadam ledani vyaakhyaaninchaaru. ‘‘dayachesi desham kosam edho okati cheyandi. desarakshanaku, abhivruddhiki paatupadandi. pannu eggottadam tappu kaadanna vidhamgaa mana vyavastha tayaaraindi. e vargaanikee falana vaallu pannu chellinchadam ledu kabatti nenu kuudaa chellinchanakkaraledu ane bhavana kalagakudadu’’ annaru. ‘‘gaalilo deepam lanti prabhutvam samskaranalu teledu. maaku samskaranalu techhe vishayamlo elanti bhayalu levu’’ ani cheppaaru. raajakeeyaalanu prakshaalinchadam athi pedda savalani aardhika mantri jaitley annaru. rajakeeyaallo avineetini antam chesenduku badjetlo prakatinchina ennikala bandla vyavasthapai kasarattu chestunnamani cheppaaru. desamlo avineetini nirmulinchaalante modata rajakeeyala nunche praarambham kaavaalani prajalu bhaavistunnaarannaaru. bandla vyavastha oke ayithe telladhaname ennikala prachaaramloki vastundani cheppaaru.